钦定古今图书集成/明伦汇编/氏族典/第497卷 > 《四川总志》 > 邓名世
## 钦定古今图书集成/明伦汇编/氏族典/第497卷 > 《四川总志》 > 邓名世

按《尚友录》，“名世字元亚，临川人。天资笃厚，为文长于
叙事。先是，议臣禁学《春秋》及诸史者，名世独酷嗜之。
试有司，屡以援《春秋》见黜。同舍又告其藏元祐党人
文集，乃杜门却扫，益研究经史，考三传同异，往往发
诸儒所未到。御史刘大中荐之，命录其书以进。遂以
布衣上殿，进《治人务实》等说。上嘉纳。寻赐出身，除敕”
令所删修官兼史馆校勘，时绍兴四年也。